Mina vana skeptikuna mõtlesin kohe, et kuidas saab olla võimalik, et vee andmine on seadusega keelatud kohas, kus valmistatakse süüa? Uurisin asja ja tuleb välja, et restoranidel pole mingit alust väita, nagu oleks kraanivee andmine keelatud kõrgemate ametiasutuste poolt. Veterinaar- ja toiduameti sõnul peab igasugune vesi toitlustusasutuses vastama joogivee nõuetele, seega restoranis kraanist tulev  vesi ei saa olla halvema kvaliteediga kui see, mis meil kodus kraanist tuleb, ja ta peab olema joodav.